cyanic-selkie/wikianc huggingface dataset:
Ingrid Landmark Tandrevold
Ura
Tandrevold osallistui vuoden 2018 talviolympialaisiin. Parhaimmillaan hän oli 42:nen takaa-ajossa. Hän oli myös mukana Norjan neljänneksi sijoittuneessa naisten viestijoukkueessa. Östersundin MM-kilpailuissa 2019 hän voitti kultaa viestissä ja saavutti hopeaa pikakilpailussa. Takaa-ajossa hän sijoittui kahdeksanneksi, yhteislähdössä 11:nneksi ja normaalimatkalla 18:nneksi. Anterselvan MM-kilpailuissa 2020 hän voitti viestissä kultaa ja oli takaa-ajossa neljästoista. Pokljukan MM-kilpailuissa 2021 Tandrevold saavutti hopeaa yhteislähdössä, pronssia normaalimatkalla ja oli takaa-ajossa kymmenes. Hän voitti maailmanmestaruuden Norjan viestijoukkueessa. Pekingin olympialaisissa 2022 hän sijoittui kahdeksanneksi normaalimatkalla, viidenneksi pikakilpailussa ja 14:nneksi takaa-ajossa, jossa hän vielä kilometri ennen maalia oli kolmantena mutta väsähti lopussa pahasti eikä päässyt omin avuin pois maalialueelta. Oberhofin MM-kilpailuissa 2023 hän voitti sekaviestissä kultaa ja yhteislähdössä hopeaa. Lisäksi hän oli takaa-ajossa neljäs, normaalimatkalla yhdestoista ja pikakilpailussa neljästoista.
Carl Dekker
Carl Dekker, myös Carl Decker, on australialainen kirjailijanimimerkki, jota käyttivät useat kirjailijat. Käyttäjiä ovat ainakin John Laffin ja Keith Hetherington ja mahdollisesti Gene James. Nimimerkillä on julkaistu 41 kirjaa. Samaa nimimerkkiä on käyttänyt myös yhdysvaltalainen Dennis Lynds (1924–2006), vaikkakaan hän ei identifioidu samaksi kuin australialainen nimimerkki.
Suomennokset
Vaasa Oy on julkaissut vuonna 1962 kaksi nimimerkin kirjaa Ilvessarjassa. Kaksi vuotta myöhemmin Sarjakustannus julkaisi niitä kuusi sarjassa Max Strong, tosin tekijännimeä mainitsematta, mutta Toni Johnson-Woods on selvittänyt tekijänimimerkin kirjojen alkuperäisnimen perusteella. Viihdekirjat julkaisi 13 nimikettä. Dekker-nimellä on siis ollut Suomessa kolme kustantajaa, ja Johnson-Woods epäilee, että nimimerkki olisi ollut käytössä erityisesti Pohjoismaiden markkinoita varten.
Suomennetut teokset
Sarjakustannuksen julkaisemat alkuperäisnimillä:
Viihdekirjojen sarjassa Peter Flynn julkaisemat alkuperäisnimillä:
Ruslan Ahtahanov
Ruslan Ahtahanov (, 14. maaliskuuta 1953 Znamenskoje – 15. marraskuuta 2011 Moskova) oli tšetšenialainen runoilija ja yliopistonopettaja.
Ahtahanov oli Moskovan humanististen tieteiden korkeakoulun professori. Hän vastusti Tšetšenian eroa Venäjästä. Hän sai vuonna 2009 merkittävän journalismipalkinnon runoteoksestaan. Ahtahanov kirjoitti teoksensa enimmäkseen venäjän kielellä.
Tirlittan-palkinto
Tirlittan-palkinto on Suomen Kirjailijaliiton vuodesta 1993 alkaen myöntämä tunnustus suomenkieliselle lasten- ja nuortenkirjallisuudelle. Palkinto on saanut nimensä Oiva Paloheimon lastenkirjasta Tirlittan. Palkinnon suuruus on 10 000 euroa.
Ruslan Ahtahanov
Ahtahanovia pidettiin Tšetšenian presidentin Ramzan Kadyrovin tukijana. Hän myönsi tälle oppilaitoksensa kunniaprofessuurin.
Tirlittan-palkinto
Palkitut
Lähde
Ruslan Ahtahanov
Marraskuussa 2011 tuntematon ampuja surmasi Ahtahanovin Moskovassa kerrostalon pihalla. Ahtahanov oli kuollessaan 58-vuotias.
Hermias
Hermias tai Hermeias voi viitata seuraaviin henkilöihin:
Työkansan Sanomat (1988)
Työkansan Sanomat (TKS) on vuonna 1988 ilmestymisensä aloittanut Kommunistisen Työväenpuolueen (KTP) pää-äänenkannattaja. Lehden päätoimittaja on Rauno Lintunen.
Lehti kuvailee itseään "valtakunnalliseksi tilauspohjaiseksi marxilais-leniniläiseksi työväenlehtijulkaisuksi" ja perinteiseksi työväenlehdeksi, jossa kuuluu "työttömien, opiskelijoiden, eläkeläisten, pienyrittäjien sekä muiden vähävaraisten ja sorrettujen oma ääni."
TKS:llä on avustajia Helsingissä, Uudellamaalla, Varsinais-Suomessa, Hämeessä, Keski-Suomessa, Kainuussa, Pohjois-Savossa ja Lapissa.
Tanskan valtakunnankomissariaatti
Tanskan valtakunnankomissariaatti oli Saksan valloitettujen alueiden hallintoon kuuluva alue, joka käsitti Tanskan kuningaskunnan vuodesta 1943 vuoteen 1945. Tanska oli 9. huhtikuuta 1940 jouduttuaan Saksan hyökkäyksen kohteeksi säilyttänyt tavanomaisen hallinnon.
Päinvastoin kuin Norjassa, jossa hallitus aloitti brittiläisten ja puolalaisten kanssa sinnikkään puolustustaistelun liikekannallepanoon liittyvien epäröintien jälkeen, ja missä kuningas oli lähtenyt Isoon-Britanniaan muodostaen pakolaishallituksen, Tanskassa kuningas säilyi valtionpäämiehenä ja maassa oli tanskalainen hallitus vuoteen 1943 saakka, jolloin saksalaiset muutamien terrori-iskujen ja yleislakon vuoksi olivat päättäneet ottaa Tanskan tiukempaan hallintaansa.
Ennen Werner Bestin nimittämistä Tanskan valtakunnankomissaariksi Saksa hoiti muodollisesti asiansa Tanskaan protektoraattina, toisin sanoen Tanskan korkea-arvoisin saksalaisvirkamies oli Valtakunnan täysivaltainen lähettiläs, joka oli hyväksyttänyt akkreditaationsa Tanskan kuningas Kristianilla. Ensimmäinen heistä oli Cecil von Renthe-Fink ja toinen Werner Best, josta tuli Tanskan valtakunnankomissaari.
Kenttäeditori
Kenttäeditori (tai myös taso-, kampanja- tai skenaarioeditori) on tietokoneohjelma, jota käytetään kenttien, tasojen tai kampanjoiden tekemisessä tietokone- tai videopeleille. Joissakin tapauksissa käytetään pelin kehittäjän julkaisemaa virallista työkalua tai peliyhteisön kehittämiä omia työkaluja.
Editoreita ovat muun muassa:
TANS Perú
TANS Peru (Transportes Aéreos Nacionales de Selva) oli vuonna 1963 perustettu perulainen lentoyhtiö. Yhtiö lensi kotimaan reittilentoja ja sen pääkenttänä oli Liman Jorge Chávezin kansainvälinen lentoasema. 7. tammikuuta 2006 yhtiö menetti toimilupansa. Yhtiö toimi vuoteen 1999 Perun ilmavoimien alaisuudessa ja saman vuoden elokuussa se siirtyi toimimaan siviiliyhtiönä.
Laivasto
Yhtiön laivasto koostui kahdesta Boeing 737-200 -koneesta (joista toinen tuhoutui lento-onnettomuudessa elokuussa 2005)
Regenstauf
Regenstauf on kunta Regensburgin piirikunnassa Baijerin osavaltiossa Saksassa. Se sijaitsee noin 10 kilometriä Regensburgista pohjoiseen. Regenstauf on väkiluvultaan piirikuntansa suurin kunta. Vuoden 2020 lopussa kunnassa asui 16 109 asukasta. Regenstaufin pinta-ala on 103,77 neliökilometriä. pienoiskuva|vasen|Regenstaufin sijainti Regensburgin piirikunnassa.
Sitoutumaton kokoomus
Sitoutumaton kokoomus on Ahvenanmaalla toimiva puolue. Viimeksi käydyissä maakuntapäivävaaleissa (2011) ObS oli viidenneksi suurin ja sillä on neljä edustajaa maakuntapäivillä. ObS:llä on oma ryhmänsä myös kahdeksassa maakunnan kunnanvaltuustossa. Puolueen puheenjohtaja on Bert Häggblom.
ObS perustettiin vuonna 1987 yhteenliittymäksi, joka ei sitoudu puolueiden tiukkoihin ideologioihin ja ohjelmiin. Puolueen politiikka koostuu konservatiivisista, liberaaleista ja radikaaleista ajatuksista ja se on mielestään perinteisen oikeisto–vasemmisto-jaon ulkopuolella. ObS sanoo arvostavansa puolue-, arvovalta- ja henkilöpolitikoinnin sijaan asiapitoista, yhteistyökykyistä ja tuloksiin perustuvaa asiainhoitoa. Pohjoismaiden neuvostossa ObS kuuluu Konservatiiviseen ryhmään.
Vaalit
ObS osallistuu omilla listoillaan maakunta- ja kunnallisvaaleihin. Eduskuntavaaleihin ObS on osallistunut vaihtelevissa porvarillisissa liittoumissa. Vaaleissa 2003 ja 2007 ObS oli mukana edustajapaikan saaneissa vaaliliitoissa: 2003 mukana oli lisäksi Vapaamielinen yhteistoiminta (FS) ja 2007 FS, keskusta ja liberaalit (Borgerlig allians). Vuosina 1995 ja 1999 ObS osallistui eduskuntavaaleihin keskustan ja FS:n kanssa nimellä Borgerlig samlingslista. Vuonna 2011 ObS oli Åländsk samling -yhteislistalla yhdessä sosialidemokraattien, keskustan ja Ahvenanmaan tulevaisuuden kanssa. Paikan vei ObS:n Elisabeth Naucler.
Oi ihmeellistä armoa
pienoiskuva|John Newton Oi ihmeellistä armoa on alkuaan englanninkielinen hengellinen laulu, joka on yksi maailman tunnetuimmista hengellisistä lauluista. Sen on kirjoittanut englantilainen merikapteeni, myöhemmin anglikaaninen pappi John Newton 1773 ja se on julkaistu 1779.
Laulun synty
Muutamia vuosia Newton jatkoi vielä orjalaivan kapteenina ja yritti hyväksyttää toimintaansa parantamalla parhaan kykynsä mukaan olosuhteita laivalla ja pitämällä joka sunnuntai hartaushetkiä kovettuneille miehistön jäsenille. Kaikesta huolimatta epäinhimillinen työ syyllisti häntä. Hän alkoi vastustaa orjuutta, lopetti orjakauppiaan uransa, palasi Englantiin Liverpoolin sataman virkamieheksi. Hän tunsi Jumala kutsun uudelleen ja alkoi opiskella papiksi. 39-vuotiaana hänet vihittiin papiksi pieneen Olneyn kylään, Cambridgen lähellä. Hän työskenteli siellä 14 vuotta. ja yhdisti voimansa William Wilberforcen kanssa orjuuden torjumiseksi
Newton julkaisi yhdessä työtoverinsa William Cowperin kanssa 1779 laulukirjan Olney Hymns. Kirjan virsistä Newton oli kirjoittanut 280 ja Cowper 68 laulua. Newtonin kirjoittamien alkusanojen mukaan kirjan tarkoitus oli halu edistää uskoa ja vilpitöntä luottamusta Jumalaan. Kirjassa ilmestyi Newtonin laulu "Amazing grace, how sweet the sound" kuusisäkeistöisenä, 1790 ilmestyi laulukokoelma A collection of Sacred Ballads jossa oli tuntemattoman tekijän virsi, minkä säkeistö ”When we've been there ten thousands years” on myöhemmin liitetty Newtonin virren viimeiseksi säkeistöksi.
pienoiskuva|"Amazing grace" Olney Hymns -kirjassa 1779, jossa esiintyy viittaus 1. Aikakirjaan. Ihmeellisestä pelastumisesta merihädässä kertoo virren 1. säkeistö ”Amazing grace, how sweet the sound, That saved a wretch like me!" (Ihmeinen armo, miten kaunis ääni, joka pelasti minunlaisen kurjan). Laulun otsikkona Olney Hymns -kirjassa oli Faith’s Review and Expectat ja hän oli kirjoittanut sen liitteeksi saarnaansa uudenvuodenpäivänä 1773. Laulun yhteydessä on viitattu Raamatun Ensimmäisen aikakirjan kohtaan 17:16–17, "Herra, minun Jumalani! Mikä olen minä ja mikä on minun sukuni, kun olet tuonut minut tähän asti? - - Sinä, Jumala, olet nostanut minut korkeaan asemaan.”
Sävelmä
pienoiskuva|Virren sävelmä "New Britain" Southern Harmony-kokoelmassa.
Amerikassa Newtonin laulua on laulettu yli 20 sävelmällä. Tunnetuin sävelmä siihen on Royal Scott Dragoon Guards -joukko-osaston tunnussävelmä ”New Britain”. Painettuna se ilmestyi ensimmäistä kertaa 1831 Virginia Harmony -nimisessä USA:n etelävaltioiden lauluja sisältäneessä kokoelmassa. Siitä tulikin Amerikassa Newtonin virren sävelmä, kun se painettiin ”New Britain” -melodialla 1835 William Walkerin julkaisemassa Southern Harmony -kirjassa. Newtonin laulu levisi nopeasti Ira D. Sankeyn laulukirjoissa, joissa sillä oli eri sävelmiä. Vasta 1910-luvulla "New Britain" -sävelmä vakiintui Newtonin laulun sävelmäksi Edwin Othello Excellin julkaisemien laulukirjojen kautta.
Sävelmä on pentatoninen ja siinä on liittymäkohtia skotlantilaiseen kansanmusiikkin, mutta siitä ei ole varmuutta. Saattaa olla, että sävelmän säkkipillillä soitettu sovitus on saattanut vaikuttaa käsitykseen sävelmän alkuperästä.
Virsi on kenties maailman laajimmalle levinnyt virsi, ei niinkään kirjojen vaan äänitteiden kautta. Washingtonin Kongressin kirjastossa on tallennettu yli 3000 äänitettä tästä virrestä 1930-luvulta alkaen vuoteen 2000 mennessä. Laulusta on tehty lukuisia sovituksia jotka ulottuvat oopperasta rap-musiikkiin ja jazzista kantriin.
Monet tunnetut muusikot ja laulajat ovat tulkinneet laulua erilaisilla äänitteillä. Amerikkalainen kantrilauluja Garth Brooks lauloi sen tammikuussa 2021 Yhdysvaltain presidentin Joe Bidenin virkaan-astumisseremoniassa.
Suomenkieliset käännökset
Laulusta on useita suomennoksia eri virsi- ja laulukirjoissa, esimerkiksi:
Suomen evankelis-luterilaisen kirkon virsikirja Ruotsin kirkon virsikirja Siionin kannel Laula kaikki maa Viisikielinen Hengellinen laulukirja Tuomaslauluja Seurakunta laulaa
Akaga
Akaga (Акага) on bulgarialainen yhtye, joka aloitti toimintansa vuonna 1992. Yhtyeen perusti joukko Bulgarian musiikkiakatemian opiskelijoita ja se on nykyään yksi Bulgarian suosituimmista yhtyeistä. Se on saanut suurta suosiota varsinkin Baltian maissa ja Pohjoismaissa. "Akagan" kokoonpano soittaa fuusiojazzia, funkia, folklorea, reggaeta, soulia ja hip hopia. Yhtye on julkaissut urallaan yhteensä kuusi albumia.
Concierge
Concierge (,, suom. 'talonmies'; 'vastaanottovirkailija') tai hotelliportieeri on ammattinimike, jolla yleensä tarkoitetaan hotellien, kasinoiden, tavaratalojen tai ravintoloiden tarjoamaa henkilökohtaista palvelua, joka perustuu asiakkaan toiveisiin ja voi käsittää käytännössä lähes mitä vain. Palveluiden kautta voi varata esimerkiksi konserttilipun, järjestää tulkin tai pyytää lähettämään kukkia.
Isin
Isin oli muinainen kaupunki Kaksoisvirtainmaassa, nykyisessä Qadisiyyan maakunnassa Irakissa. Se oli merkittävä mahti Uus-Sumerin luhistuttua. Kun elamilaiset hyökkäsivät Sumeriin, virkamies Ishbi-Erra nousi siellä valtaan perustaen vuoteen 1730 eaa. (lyhyen kronologian mukaan) jatkuneen Isinin dynastian. Hän yritti joiltain osin jäljitellä Urin kolmannen dynastian kulttuuria. Ishbi-Erra löi Uriin hyökänneet elamilaiset. Tämän jälkeen Isinin dynastia kukoisti 100 vuotta. Rakennettiin suuria temppeleitä. Kauppa Persianlahdella jatkui Isinin dynastian vallitessa maata. Veden puute oli suuri ongelma Isinissä. Isinin kilpailija Larsa valtasi merenrantakaupunki Urin, myöhemmin pyhän kaupungin Nippurin ja saartoi lopulta Isinin kastelukanavat. Noin 1860 vallananastaja Enlil-bani kaappasi vallan, ja Isinin yli 150 vuotta kestänyt dynastia sammui.
Birger Ruud
Birger Ruud (23. elokuuta 1911 Kongsberg, Norja - 13. kesäkuuta 1998 Kongsberg) oli norjalainen mäkihyppääjä sekä alppihiihtäjä.
Ruud oli mäkihypyssä maailman huipulla ennen toista maailmansotaa. Hän voitti 1930-luvulla mäkihypyssä MM-kultaa 1931 Oberhofissa, 1935 Vysoké Tatryssa ja 1937 Chamonix'ssa sekä saavutti hopeaa 1939 Zakopanessa. Olympiakultaa hän voitti mäkihypyssä 1932 Lake Placidissa ja 1936 Garmisch-Partenkirchenissä, missä hän kilpaili mäkihypyn lisäksi myös alppihiihtokilpailussa. Hän voitti alppiyhdistetyn syöksylaskuosuuden ja johti kisaa neljällä sekunnilla ennen pujottelua. Pujottelussa hän kuitenkin laski portin ohi, sai kuuden sekunnin aikasakon ja sijoittui lopputuloksissa neljänneksi.
Vuonna 1943, kun Norja oli Saksan miehittämänä, Ruud joutui Grinin keskitysleirille Bærumiin. Hän kilpaili mäkihypyssä vielä 36-vuotiaana 1948 talvikisoissa Sankt Moritzissa ja saavutti hopeaa. Hän hyppäsi urallaan kaksi maailmanennätyshyppyä: 76,5 metriä Oddnæsbakkenissa 1931 ja 92 metriä Planicassa vuonna 1934. Holmenkollenin kisoissa hän voitti mäkihypyn vuonna 1934 ja sai Holmenkollen-mitalin vuonna 1937. Salpausselän Kisoissa hän voitti vuonna 1939.
Auguste Comte
Elämä
Auguste Comte syntyi Montpellier’n kaupungissa Ranskassa. Käytyään koulunsa siellä, Comten annettiin opiskella École Polytechnique -oppilaitoksessa Pariisissa. Se oli opinahjo, joka harrasti ranskalaisia tasavaltaisia ihanteita ja edistysuskoa. Se suljettiin vuodeksi 1816, Écolen uudelleen organisoinnin vuoksi; opiskelijat saivat anoa uudelleen sisäänpääsyä myöhemmin. Comte vietti välivuoden opiskellen Montpellier’n lääketieteellisessä, eikä palannut Écolen jälleen avatessa ovensa.
Birger Ruud
Ruudin oli määrä sytyttää 1994 Lillehammerin olympialaisten olympiatuli, mutta sai sydänoireita juuri ennen tapahtumaa ja joutui luopumaan tehtävästä.
Auguste Comte
Elämä
Erimielisyydet Augusten ja hänen katolis-monarkistisen perheensä välillä saivat miehen kuitenkin palaamaan Pariisiin, jossa hän ansaitsi elantonsa satunnaisilla töillä. Hän sai paikan Henri de Saint-Simonin sihteerinä, joka myös opetti Comtea. Saint-Simon esitteli oppilaansa Pariisin seurapiireille. Comte vihkiytyi politiikkaan ja julkaisi joukon artikkeleita, joiden ansiosta hän tuli tunnetuksi. Vuonna 1824 Comte jätti oppi-isänsä, asiapohjaisten erimielisyyksien vuoksi. Saint-Simonilla oli kuitenkin merkittävä ja pysyvä vaikutus Comten ajatteluun.
Jo tuolloin Comten päämääränä oli kehitellä filosofia nimeltä positivismi. Tämän suunnitelman hän julkisti nimellä Plan de traveaux scientifiques nécessaires pour réorganiser la société (1822). Akateemista asemaa Comte ei saavuttanut; hänen päivittäinen toimeentulonsa oli riippuvainen tukijoista ja ystävien taloudellisesta tuesta.
Hänet vihittiin Caroline Massinin kanssa, mutta liitto päättyi eroon 1842. Comte saavutti ylimielisen, väkivaltaisen ja tulistumiseen taipuvaisen miehen maineen. Vuonna 1826 hänet tuotiin mielisairaalaan, mutta hän poistui sieltä parantumatta; vaivoineen Massin-vaimonsa ruotuun palauttamana, jotta voisi yhä työskennellä suunnitelmansa parissa. Siitä heidän avioeroonsa ulottuvan ajan sisällä hän julkisti Cours julkaisuihinsa kuuluvan kuusiosaisen kirjasarjan.
Comte julkaisi neliosaisen teoksen Système de politique positive (1851–1854). Hänellä on suuri merkitys juuri positiivisen filosofian ja sosiologian perustajana. Comte kuoli Pariisissa 1857 ja hänet haudattiin kuuluisaan Père-Lachaisen hautausmaahan.
Filosofia
Comten mukaan yhteiskunta ja inhimillinen ajattelu käy kolmen vaiheen läpi: teologisen, metafyysisen ja positiivisen. Ensimmäisessä vaiheessa luontoa selitettiin uskontojen avulla. Toisessa vaiheessa pohdittiin, mikä oli ilmiöiden takana oleva todellisuus (metafysiikka tarkoittaa fysiikan tuolle puolelle menevää). Metafyysisinä käsityksinä positivismi piti muun muassa käsitystä, että aine tai henki on ilmiöiden taustalla oleva todellisuus. Tästä syystä positivismi joutui riitoihin uskontojen kanssa, mutta myös marxilaiset filosofit vastustivat sitä.
Comte käytti uudesta tieteestään nimitystä physique sociale, ”sosiaalifysiikka”. Tällä hän halusi korostaa, että hänen esikuvanaan uutta luonnontiedettä luodessaan oli erityisesti fysiikka, jota pidettiin tuolloin edistyneimpänä tieteenä. Myöhemmin hän keksi sille nimen sosiologia. Comten sosiologiaksi kutsuma positiivinen yhteiskuntafilosofia muistutti kuitenkin monessa suhteessa enemmän sitä edeltävää valistusfilosofiaa kuin myöhempää, vuosisadan vaihteen sosiologiaa. Kunnia sosiologia-nimen keksimisestä kuuluu kuitenkin Comtelle, ja tässä – ja vain tässä – mielessä Comtea voi kutsua sosiologian isäksi.
Belgian ja Pohjois-Ranskan valtakunnankomissariaatti
Belgian ja Pohjois-Ranskan valtakunnankomissariaatti oli toisen maailmansodan aikainen Saksan valloitettujen alueiden siviilihallintoon kuuluva osa, joka sai Alankomaiden tapaisen hallinnollisen aseman vasta Normandian maihinnousun jälkeen. Tätä ennen – päinvastoin kuin Alankomaat – oli Belgia ja Pohjois-Ranska ollut Wehrmachtin sotilashallintoon kuuluvaa aluetta.
Belgian ja Pohjois-Ranskan saksalaiseksi valtakunnankomissaariksi tuli Kölnin Gauleiter Josef Grohé. Kansalliseksi hallinnoksi Belgian ja Pohjois-Ranskan valtakunnankomissariaattiin nimitettiin flaamilais-vallonialainen valtuuskunta 18. heinäkuuta 1944. Sen johdossa olivat Jef van de Wiele ja Léon Degrelle.
Sinikka Langeland
pienoiskuva|Sinikka Langeland, 2016 Anne Sinikka Langeland (s. 13. tammikuuta 1961) on norjalainen muusikko, jonka soitin on kantele. Hänet on palkittu muun muassa vuonna 1996 Finnskogpris-palkinnolla suomalaismetsien kulttuuriperinteen vaalimisesta ja vuonna 2012 Norjan Sibelius-seuran Sibelius-palkinnolla. Hän asuu Gruen kunnassa Hedmarkin läänissä.
Dodge Aspen
Moottorivaihtoehtoja olivat aiemmasta malleista tutut 6-sylinterinen 225 cid -kokoinen noin 115 nethp (SAE) -tehoinen rivimoottori ja perinteiset 318cid ja 360 cid V8-pikkulohkomoottorit. pienoiskuva|Farmarikorinen Dodge Aspen. Aspenia sai neliovisena sedanina, farmarina ja kaksiovisena coupéna. Dodge Aspenin valmistus alkoi Dodge Dartin valmistuksen loputtua. Hetken aikaa Aspenia kutsuttiin A-body-sarjan edustajaksi, mutta nimitys vaihtui lähes hetimmiten F-bodyyn. Aspen olikin Dartiin verrattuna paljon hienostuneempi ja mukavuuspainotteinen. Vuonna 1978 sedan-mallin takavalot muuttuivat neliskulmaisiksi ja suuremmiksi. Vuonna 1980 etuvalot muuttuivat pyöreistä neliskulmaisiksi, minkä myötä konepelti ja etusäleikkö muuttuivat myös vähän. Aspen-malliston valmistus päättyi vuonna 1980, jonka jälkeen Chrysler aloitti Dodge Aries -malliston tekemisen.
Damn Small Linux
Damn Small Linux on GNU/Linux -käyttöjärjestelmän jakelupaketti, joka on rakennettu Knoppixin pohjalta. DSL on nimensä mukaisesti erittäin pienikokoinen käyttöjärjestelmä, joka on suunniteltu mahtumaan 50 megatavun mini-CD:lle. Kokonsa puolesta se sopii myös erinomaisesti USB-muistille asennettavaksi. DSL on suunniteltu käynnistymään suoraan käytettävältä medialta, kiintolevyä ei tarvita. DSL:n tarkoitus ei ole olla pelkkä pelastustyökalu, vaan käyttökelpoinen minikokoinen työpöytäympäristö. Ikkunamanagerin pystyy versiosta 4.0 lähtien valitsemaan kahden todella kevyen väliltä, JWM ja Fluxbox.
DSL:n kehitys on tällä hetkellä seisokissa ja projektin tulevaisuus on epävarma. Robert Shingledeckerin (DSL:n merkittävän ohjelmoijan) mukaan hänet 'karkotettiin' projektin parista ja nykyään hän jatkaa työtänsä Tiny Core Linuxin kanssa, joka on kooltaan vain 10MB, jonka hän alun perin loi huhtikuussa 2008.
Lastentaudit
thumb|250px|Lastenlääkäri ottaa [[verinäytettä vastasyntyneeltä lapselta.]] Lastentaudeilla tarkoitetaan lapsuusiälle ominaisia sairauksia. Vastasyntyneen sairauksien syynä voivat olla hapenpuute synnytyksessä, keskosuus tai epämuodostumat. Imeväisikäisten yleisiä sairauksia ovat hengitystietulehdukset ja ripuli sekä virtsatietulehdukset. Lasten keskushermoston sairauksia ovat kouristustaudit, aivokalvontulehdus, aivovauriot ja kehitysvammaisuus. Lapsuusiässä yleisiä tarttuvia tauteja ovat tuhkarokko, vesirokko, vihurirokko, tulirokko, sikotauti ja hinkuyskä, joita on onnistuttu torjumaan rokotuksilla.
Myös muiden tautien hoito on lapsilla erilaista kuin aikuisilla, koska lapsen kehittyvä ja pienikokoisempi elimistö reagoi samoihin lääkkeisiin eri tavalla kuin aikuisten elimistö. Lapsilla on havaittu sellaisia sivuvaikutuksia, joita aikuisilla ei ole.
Lääketieteen lastentauteihin erikoistunutta osa-aluetta kutsutaan pediatriaksi, ja lastentauteihin erikoistunut lääkäri on pediatri.
Eckerön posti- ja tullitalo
thumb|300px|Entinen posti- ja tullitalo Eckerössä. Eckerön posti- ja tullitalo on kulttuurihistoriallinen arvorakennus Eckerössä Ahvenanmaalla. Se on valmistunut vuonna 1828. Rakennuksen suunnittelusta vastasivat arkkitehdit Carl Ludvig Engel sekä Charles Bassi. Rakennus edustaa arkkitehtoniselta tyylisuunnaltaan uusklassismia. Se on ollut vuodesta 1994 lähtien Ahvenanmaan maakunnan omaisuutta. Posti- ja tullitalo on avoinna vierailijoille kesäaikaan. Päärakennuksen alakerrassa sijaitsee Postimestarin konttori, joka on sisustettu tyypillisin 1800-luvun huonekaluin. Päärakennuksen yläkerrassa ovat näyttelytilat vaihtuvia näyttelyitä varten ja alakerrassa residenssitaiteilijoiden vierasasunto. Pohjoissiivessä sijaitsee Postiruotumuseo, jota ylläpitää Eckerön kotiseutuyhdistys. Pohjoissiivessä sijaitsevat myös Tsarevna Café ja Bistro sekä Mercedes Chocolaterie ja Butik Smått & Gott.
Karhu 2
pienoiskuva| Karhu 2 taustallaKarhu 2 oli Karhumäen veljesten toinen itserakentama lentokone. Kone rakennettiin alkaen kesäkuun 1926 ja huhtikuun 1927 välisenä aikana Karhumäen navetan yläkerrassa sijainneessa entisessä kanalassa. Koneen rakentamiseen osallistuivat Niilo ja Valto Karhumäen lisäksi nuorin veljeksistä, Uuno, sekä Eemil Kankaanpää. Lisäksi DI Emil Lehto laski ja piirsi potkurin, suoritti tärkeimmät aerodynaamiset laskelmat, valitsi koneen siipiprofiilin sekä arvosteli koneen lujuus- ja tasapainolaskelmat.
Eckerön posti- ja tullitalo
Eckerön posti- ja tullitalo rakennettiin tsaarin Venäjän läntiseksi etuvartioksi ja Venäjän vallan osoitukseksi Ruotsin suuntaan. Se rakennettiin tarkoituksella suureksi ja mahtavaksi, jotta se näkyisi kauaksi merelle ja tekisi vaikutuksen lännestä saapuviin. Ruotsin puolella Grisslehamnissa oli vastaava postitalo, ja Eckerön posti rakennettiin neljä kertaa sitä suuremmaksi. Talon päätehtävä oli kuitenkin huolehtia posti- ja tullimuodollisuuksista Pietarin ja Tukholman välisellä postireitillä. Postin kululla oli tuohon aikaan suuri merkitys, ja sen varmistamiseen uhrattiin paljon vaivaa. Eckeröläiset talonpojat kuljettivat postia Ahvenanmeren yli yksinkertaisilla veneillä ympäri vuoden. Vaarallisten matkojen vaiheista kerrotaan talon Postiruotumuseossa. Rakennuksessa on myös 1850-luvun tyyliin sisustettu postimestarin konttori.
Postitalon edustalla on postiveneiden laituri, josta Victor Westerholm on maalannut tunnetun maalauksensa Eckerön postilaituri.
Karhu 2
Karhu 2 -koneella lennettiin ensimmäiset 30-40-metriä korkeat ilmahypyt rullauskokeiden yhteydessä illalla 26. huhtikuuta 1927. Moottoriongelmien jälkeen Niilo Karhumäki lensi vappuna 1927 lähes tunnin mittaisen lennon Jyväskylän yläpuolella. Kaikkiaan Karhu 2:lla lennettiin 56 lentoa, kun se tuhoutui ensimmäisenä yleisölennätyspäivänä sattuneessa onnettomuudessa 4. joulukuuta 1927. Siinä Karhu 2 törmäsi liukkaalla jäällä kuorma-auton kattoon lentäjän väistettyä jäällä olevia ihmisiä. Henkilövahinkoja ei sattunut.
Godless Savage Garden
Godless Savage Garden on Dimmu Borgirin vuonna 1998 julkaisema kokoelmalevy For All Tidin, Enthrone Darkness Triumphantin ja Stormblåstin kappaleista. Mukana on myös muutamia uusia kappaleita ja live-esityksiä.
Kullervo (Sibelius)
thumb|right|Kullervon [[partituurin ensimmäinen sivu kriittisestä kokonaisjulkaisusta.]] Kullervo op. 7 on Jean Sibeliuksen viisiosainen Kalevala-aiheinen suurimuotoinen sävelruno, jota kutsutaan myös Kullervo-sinfoniaksi. Teos on sävelletty orkesterille, mieskuorolle, sopraanolle ja baritonille, ja se kantaesitettiin vuonna 1892. Sinfonian aiheena on Kalevalan traagisen hahmon Kullervon elämä ja kuolema.
Historia
Kullervo kohotti Sibeliuksen kansan tietoisuuteen lupaavana säveltäjänä, vaikka teosta onkin arvosteltu soitinnuksen ja muodon puutteista. Sibelius vetikin sävellyksen pois julkisuudesta pian ensiesitysten jälkeen, ja teos esitettiin uudelleen vasta vuonna 1958, vuosi säveltäjän kuoleman jälkeen.
Sibelius ei koskaan luovuttanut teosta painettavaksi, vaan teoksesta on säilynyt ainoastaan säveltäjän käsikirjoitus. 1930-luvulla Helsingin kaupunginorkesterin viulistin Viktor Halosen laatima partituurikopio sekä orkesterimateriaali sisältävät runsaasti puutteita ja virheitä, mikä on rajoittanut teoksen esittämistä ja vaatinut teosta johtaneilta kapellimestareilta runsaasti omaa tutkimustyötä ja tulkintaa. Vuonna 2006 teoksesta julkaistiin professori Glenda Dawn Gossin toimittama kriittinen laitos sekä säveltäjän sovitus kolmannesta ja viidennestä osasta pianolle ja lauluäänille.
Zenon Elealainen
Zenon Elealainen (, n. 490–420 eaa.) oli antiikin kreikkalainen esisokraattinen filosofi ja Parmenideen perustaman elealaisen koulukunnan jäsen. Zenon tunnetaan erityisesti paradokseistaan, joiden avulla hän yritti todistaa, että liikkeen, moneuden, jatkuvuuden ja äärettömyyden käsitteet ovat ristiriitaisia. Aristoteles kutsui häntä dialektiikan keksijäksi.
Kullervo (Sibelius)
Osat
Teoksen kesto on noin 70 minuuttia, ja se koostuu viidestä osasta, jotka kertovat Kullervon elämänvaiheista:
Zenon Elealainen
Elämä
Diogenes Laertios kertoo, että Zenon oli Telautagoraan poika, ja kotoisin Eleasta, Suur-Kreikkaan kuuluvasta Etelä-Italiasta. Hänestä tuli Parmenideen oppilas ja ottopoika, ja Diogeneen mukaan myös poikarakastettu.
Muuten Zenonin elämästä ei tiedetä paljoakaan varmuudella. Merkittävin tietolähde hänen elämästään on Platonin lähes sata vuotta hänen elämänsä jälkeen kirjoittama dialogi Parmenides. Siinä Platon kuvaa Parmenideen ja Zenonin Ateenaan tekemää vierailua, siihen aikaan kun Parmenides oli "noin 65-vuotias", Zenon "noin 40-vuotias" ja Sokrates "hyvin nuori mies" (Parmenides 127). Tiedetään, että Sokrates syntyi noin vuonna 470 eaa., ja jos oletetaan, että hän olisi vierailun aikaan ollut noin 20-vuotias, Zenon olisi syntynyt noin vuonna 490 eaa. Platon sanoo hänen olleen kookas ja uljas mies.
Filosofia
Zenon jatkoi opettajansa Parmenideen työtä, ja pyrki osoittamaan tämän käsitykset oikeaksi. Yhtään Zenonin kirjoituksista ei ole säilynyt kokonaisena, vaikka useat kirjoittajat tekevätkin niihin viittauksia.
Platon sanoo, että Zenonin kirjoitukset tulivat Ateenaan ensimmäistä kertaa mainitun Parmenideen ja Zenonin tekemän vierailun yhteydessä. Hän sanoo myös, että hänen teoksensa oli tarkoitettu puolustamaan Parmenideen esittämiä argumentteja. Hän kertoo, että Zenon kirjoitti ne jo nuoruudessaan, jonka jälkeen ne varastettiin ja julkaistiin hänen tietämättään. Platon laittaa Sokrateen esittämään Zenon teoksen "ensimmäisen argumentin ensimmäisen teesin" seuraavasti: "Jos oleminen on moneutta, sen täytyy olla sekä samanlaista että erilaista, ja se on mahdotonta, sillä samanlainen ei voi olla erilaista, eikä erilainen samanlaista."
Prokloksen teoksen Kommentaario Platonin Parmenideehen mukaan Zenon tuotti "ei vähemmän kuin neljäkymmentä ristiriitaisuuksia paljastavaa argumenttia". Zenonin argumentit olivat kenties ensimmäisiä esimerkkejä reductio ad absurdum -metodin käytöstä.
Zenonin paradoksit
Zenon tunnetaan parhaiten liikkeen mahdollisuuden kyseenalaistavista paradokseistaan, jotka perustuvat antiikin aikaisiin liikkeen, moneuden, jatkuvuuden ja äärettömyyden käsitteisiin.
Zenonin paradokseista tunnetuin lienee nimellä "Akhilleus ja kilpikonna" -tunnettu tarina. Paradoksin mukaan nopeajalkainen Akhilleus ei kilpajuoksussa kykene koskaan ohittamaan kilpikonnaa, sillä ohittaakseen Akhilleuksen on ensin juostava siihen missä kilpikonna on. Kun Akhilleus saapuu tähän paikkaan, on kilpikonna liikkunut siitä eteenpäin. Sama toistuu kilpikonnan uuden sijainnin suhteen. Näin Akhilleus ei koskaan saavuta kilpikonnaa. Toinen tunnettu paradoksi on lentävän nuolen paradoksi, jonka mukaan lentävä nuoli ei voi olla liikkeessä, koska sen on aina oltava jossain paikassa.
Zenonin paradoksien yleinen ratkaisu liittyy siihen, että teorian aksioomia (systeemiä) on rajoitettu jollakin tavalla tai aksioomat on muotoiltu väärin. Tästä syystä paradoksin olemassaolo antaa yleensä uutta tietoa systeemistä, teoriasta. Esimerkiksi Akhilleus-paradoksin ratkaisu liittyy siihen, että vaikka äärellinen matka jaettaisiin äärettömän moneen osaan, matka on silti äärellinen. Paradoksi voidaan ratkaista myös yksinkertaisesti laskemalla yhtälöiden avulla piste, missä Akhilleus ohittaa kilpikonnan.
Eino Kailan mukaan liikkeen paradoksit eivät ratkea millään kuvaustavalla, jossa liike (tai aika) hajotetaan osiin eli siirtymiseksi kohdasta A kohtaan B, koska tällöin liikkeen "liikkuminen" kadotetaan, emmekä pysty kuvaamaan pisteiden välillä tapahtuvaa siirtymistä, koska niiden välille voidaan aina kuvitella uusi piste. Kailan mukaan liike ei ole varsinaisesti siirtymistä pisteestä toiseen, eikä aika ole siirtymistä hetkestä toiseen vaan molemmat ovat katkeamattomia kontinuumeja eli jatkumoita (Valitut teokset, 1). Vasta pysähtyessään voidaan todeta mihin pisteeseen liike päättyi.
Edelleen on epäselvää, laatiko Zenon paradoksinsa todistaakseen Parmenideen olleen oikeassa, kuten tärkeimmät historialliset lähteet väittävät, vai oliko paradoksien tarkoituksena vain osoittaa nämä kreikkalaisten hyväksymät käsitteet ristiriitaisiksi.
Paradoksien tutkimista vaikeuttaa se, ettei Zenonin ilmeisesti laajasta tuotannosta ole säilynyt kuin kolme fragmenttia. Esimerkiksi Zenonin neljä kuuluisinta paradoksia, jotka on esitetty liikettä vastaan, tunnetaan vain välillisesti. Ongelmallista asian suhteen on myös se, että kaikki tärkeimmät Zenonia koskevat lähteet, jotka ovat Aristoteleen, Platonin, Simplikioksen ja Prokloksen kirjoittamia, käsittelevät hänen työtään hyvin negatiivisesti.
Ruby Langford
Ruby Langford Ginibi (26. tammikuuta 1934 Coraki, New South Wales, Australia – 2. lokakuuta 2011 Sydney, Australia) oli australialainen kirjailija
Box Ridge -lähetysasemalla syntynyt Ginibi vietti lapsuutensa Bonalbossa ja kävi koulua Casinossa. Hän muutti viisitoistavuotiaana Sydneyyn vaatetustehtaan työntekijäksi. Hän avioitui nuorena ja sai yhdeksän lasta. Perhe asui Coonabarabranin lähistöllä, ja hän työskenteli tehdastyössä vuoroin siellä, vuoroin Sydneyssä.
Ginibin esikoisteos Don't Take Your Love To Town ilmestyi vuonna 1988 hänen ollessaan 54-vuotias. Vuosi oli Australian 200-vuotisjuhlavuosi. Omaelämäkerrallisessa kirjassa hän kertoo, millaista on aboriginaalinaisen elämä. Hänelle myönnettiin kirjasta ihmisoikeuspalkinto. Sen jälkeen hän julkaisi useita kirjoja, mutta samalla hän myös kiersi luennoimassa ja kertomassa aboriginaalien elämästä niin kotimaassa kuin ulkomaillakin.
Nimi Ginibi tarkoittaa mustaa joutsenta, ja hän sai heimon kunnianimen vuonna 1990 tädiltään.
Suomen futsalmaajoukkue
thumb|upright=1.4|Suomen futsalmaajoukkue 2.4.2018 pelatussa maaottelussa [[Espanjan futsalmaajoukkue|Espanjaa vastaan. Ylärivi: Markus Rautiainen, Juha-Matti Savolainen (MV), Antti Koivumäki (MV), Petri Grönholm, Sergei Korsunov, Jani Korpela, Miikka Hurme Alarivi: Antti Teittinen, Rami Tirkkonen, Jarmo Junno, Panu Autio, Juha-Pekka Torvinen, Lassi Lintula, Miika Hosio.]] alt=|pienoiskuva|[[Panu Autio (#2) pelaamassa maaottelussa 2.4.2018 Espanjaa vastaan.]] Suomen futsalmaajoukkue edustaa Suomea kansainvälisissä futsalin miesten maajoukkuekilpailuissa.
Suomen maajoukkue pelasi arvokilpailuissa ensi kerran tammi-helmikuussa 2022 Alankomaissa järjestettävissä Euroopan-mestaruuskilpailuissa ja ylsi puolivälieriin. Maajoukkue eteni lopputurnaukseen keväällä 2021 pelatusta karsintalohkosta, jossa pelasivat myös Italia, Belgia ja Montenegro. Suomi varmisti kisapaikkansa 13. huhtikuuta voitettuaan Belgian 3-2. Suomi on hallitseva Pohjoismaiden mestari.
Suomen UEFA-ranking on 21 ja epävirallinen maailman ranking 18 (helmikuussa 2022). Molemmat sijoitukset ovat Suomen historian parhaat. Maajoukkueen päävalmentajana toimii keväästä 2023 alkaen italialainen Sergio Gargelli, joka seuraa tehtävässä kroatialaista Mićo Martićia.
Joukkue
Seuraavat pelaajat valittiin Suomen joukkueeseen EM-lopputurnaukseen 20. tammikuuta – 6. helmikuuta 2022. Alun perin kisajoukkueeseen kuului myös Mikko Kytölä, joka kuitenkin joutui viime hetkellä jäämään pois kisoista loukkaantumisen takia. Kytölän paikan pelaavassa kokoonpanossa otti Henri Alamikkotervo, ja kisaryhmässä Kytölän korvasi Aleksi Pirttijoki.
''Ottelut ja maalit päivitetty 31. tammikuuta 2022 Portugalia vastaan pelatun EM-puolivälieräottelun jälkeen.''
Valmennus ja joukkueenjohto
Suomen joukkueen valmennus ja joukkueenjohto kaudella 2021–22:
Kausi 2020-2021
Alun perin maaliskuulle 2020 suunniteltu MM-karsintojen ottelupari Serbiaa vastaan jouduttiin siirtämään koronapandemian johdosta. Ottelut pelattiin marras-joulukuussa 2020 ilman yleisöä. Ensimmäinen osaottelu päättyi kotijoukkue Serbian 1-0 voittoon ja toinen 5-5 tasapeliin. Ottelunparin voittajana Serbia pääsi Liettuan MM-kisoihin viimeisenä kuudesta eurooppalaisesta joukkueesta.
Tammikuussa 2021 Suomi aloitti karsinnat vuoden 2022 EM-kilpailuihin. EM-lopputurnaus järjestetään Hollannissa tammi-helmikuussa 2022. Suomi aloitti karsinnat osittain uudistuneella ja nuorentuneella joukkueella, sillä kokeneista runkopelaajista pitkäaikainen kapteeni Panu Autio (136 maaottelua ja 96 maalia), pohjapelaaja Antti Teittinen (118 maaottelua ja 16 maalia) ja maalintekijä Miika Hosio (83 maaottelua ja 34 maalia) jättäytyivät pois maajoukkueesta.
Erinomaisesti sujuneiden MM-karsintojen takia Suomi oli yksi kuudestatoista sijoitetusta maajoukkueesta. Suomen kanssa samaan karsintalohkoon arvottiin sijoitettuna joukkueena Italia sekä alkukarsinnat läpäisseet Belgia ja Montenegro. Karsintalohkojen kahdeksan lohkovoittajaa sekä kuusi parasta lohkokakkosta pääsivät suoraan lopputurnaukseen. Lisäksi lohkokakkosten keskinäisen vertailun kaksi heikointa joukkuetta pelasivat kaksiosaisen karsintasarjan viimeisestä kisapaikasta.
tilanne 13.4.2021
Päivitetty 13.4.2021
Kausi 2019-2020
Lokakuussa 2019 Suomen maajoukkue eteni ensimmäistä kertaa MM-karsintojen Main Roundilta jatkoon. Puolan Zielona Górassa järjestetyssä karsintaturnauksessa Suomi sijoittui Espanjan jälkeen lohkokakkoseksi ja eteni MM-karsintojen seuraavaan vaiheeseen elite roundille. Tämä MM-karsintaturnaus pelattiin Portugalin Póvoa de Varzimissa 28.1-2.2.2020. Suomi sijoittui lohkossa toiseksi isäntämaa Portugalin jälkeen ja jätti taakseen Italian ja Valko-Venäjän.
Historia
Futsalin maajoukkuetoiminta alkoi, kun Suomesta kerättiin maajoukkue vuoden 1994 opiskelijoiden MM-kilpailuihin Kyproksella. Kahta vuotta myöhemmin Suomi toimi opiskelijoiden MM-kilpailuiden isäntämaana, kun turnaus pelattiin Jyväskylässä. Suomen ensimmäiset viralliset futsalmaaottelut pelattiin kuitenkin vasta 21. ja 22. lokakuuta 1998 Unkaria vastaan. Myöhemmin samana vuonna Suomi osallistui 1999 EM-kisojen karsintaan Timo Liekosken valmentamana, muttei päässyt kisoihin.
Liekoskea maajoukkueen päävalmentajana seurasi Simo Syrjävaara vuoden 1999 lopusta lähtien. Syrjävaaran johdolla Suomi karsi kaksiin MM-kisoihin ja kolmiin EM-kisoihin. Näistä karsintaotteluista Suomi voitti kaksi ja hävisi 14. Syrjävaaran jälkeen valmentajaksi valittiin Jouni Pihlaja. Hän valmensi maajoukkuetta vuoden 2005 alusta vuoden 2012 loppuun.
Luettelo Suomen futsalmaajoukkueen otteluista
Luettelo Suomen futsalmaajoukkueen tilastoista
Maajoukkueen päävalmentajat kautta-aikain
Päivitetty 11.3.2021
KNM Olav Tryggvason
KNM Olav Tryggvason oli Norjan laivaston miinalaiva. Alus taisteli maahan hyökänneitä saksalaisia vastaan valtaukseensa 8. huhtikuuta 1940 saakka. Se liitettiin Saksan laivastoon ensin nimellä Albatros II, kunnes alus nimettiin muutamaa päivää myöhemmin Brummeriksi. Alus tuhoutui Britannian ilmavoimien pommituksessa Pohjois-Saksassa huhtikuussa 1945.
Valmistus
Alus tilattiin Hortenin laivastontelakalta, missä köli laskettiin telakkanumerolla 119. Alus laskettiin vesille 21. joulukuuta 1932 ja otettiin palvelukseen 21. kesäkuuta 1934.
Palvelus
Ennen toista maailmansotaa Olav Tryggvason oli kadettien koululaivana. Se liitettiin sodan alla 2. meripuolustusalueeseen. Alus torjui Saksan laivastolta pääsyn Horteniin, jolloin se upotti miinanraivaaja R-17:n. Lopulta se joutui antautumaan. Saksan laivasto liitti sen vahvuuteensa 13. huhtikuuta ja nimesi sen Albatros II:ksi. Se nimettiin joitakin päiviä myöhemmin Brummeriksi.
Reino Saarelainen
Reino Olavi Saarelainen (30. kesäkuuta 1934 Lieksa – 30. joulukuuta 2014 Järvenpää) oli suomalainen yrittäjä ja yritysjohtaja, joka sai teollisuusneuvoksen arvonimen.
Saarelaisen vanhemmat olivat maanviljelijä Tahvo Saarelainen ja Siiri Turunen ja puoliso vuodesta 1959 Sirkka Vinni. Lieksan Hattuvaarassa syntynyt Saarelainen jäi syntyessään äidistään orvoksi. Hän kävi kansakoulun, toimi kirvesmiehenä, alkoi 1950-luvulla kiertää kenttäsirkkelisahurina ja perusti 1958 veljiensä kanssa Sahaus- ja höyläysliike veljekset Saarelaisen. 1960-luvun alussa yritys ryhtyi rakentamaan hirsihuviloita. Veljesten päätyessä vähemmistöosakkaiksi yrityksessä Reino ja Nestori Saarelainen perustivat 1967 Honkarakenne-yhtiön, jonka toimitusjohtajaksi Reino Saarelainen tuli 1976. Liiketoimintaa varten perustettiin myös muita yhtiöitä, joiden johdossa hän toimi, ja myöhemmin toiminta laajeni yrityskaupoilla. Honkarakenteen omistaja-johtajana toiminut Saarelainen jäi eläkkeelle 1994 ja oli sitten vuoteen 2002 yrityksen hallituksen puheenjohtaja. Teollisuusneuvoksen arvonimen hän sai vuonna 1997. Vielä eläkkeellä ollessaan 2001 Saarelainen perusti yrityksen, jossa hän kehitteli muun muassa veneensiirtimen ja liikuteltavan savusaunan kiukaan.
Ahvenanmaan edistysryhmä
Åfg perustettiin 16. elokuuta 1999 ja merkittiin yhdistysrekisteriin heinäkuussa 2000. Edistysryhmän puheenjohtaja oli Ronald Boman, varapuheenjohtaja Pentti Timonen ja sihteeri Rolf Söderback. Vapaamielinen yhteistoiminta -puolueesta loikannut Boman oli puolueensa ainoa edustaja maakuntapäivillä (1995–2007). Hän edusti puoluettaan myös Maarianhaminan kaupunginvaltuustossa. Vuoden 1999 kunnallisvaaleissa Åfg sai yhden edustajan (Timonen) myös Finströmin valtuustoon.
Marilee Stepan
Mary Louise ”Marilee” Stepan (myöh. Wehman, 2. helmikuuta 1935 Chicago, Illinois – 15. joulukuuta 2021 Winnetka, Illinois) oli yhdysvaltalainen uimari ja olympiamitalisti.
Stepan voitti Yhdysvaltain joukkueessa naisten 4×100 m vapaauintiviestissä olympiapronssia Helsingissä 1952 ja sijoittui samoissa kisoissa naisten 100 metrin vapaauinnissa seitsemänneksi. Hän avioitui myöhemmin Richard Wehmanin kanssa, ja pari sai neljä lasta. Stepan toimi vuosikymmeniä oopperamaailman hyväksi. Hän kuoli Winnetkassa 86-vuotiaana 15. joulukuussa 2021.
Chronicle of the Black Sword
Chronicle of the Black Sword on rockyhtye Hawkwindin albumi vuodelta 1985.
Albumin konsepti perustuu tieteiskirjailija ja Hawkwind-taustavaikuttaja Michael Moorcockin 1960-luvulla kirjoittamassa Elric-kirjasarjasa esiintyvän Elric of Melnibonen seikkailuihin lukuun ottamatta kappaletta "Needle Gun", jonka inspiraationa on ollut Jerry Cornelius, toinen Moorcockin kirjoissa esiintyvä keskeinen hahmo. Moorcock itse on kirjoittanut sanoituksen kappaleeseen "Sleep Of A Thousand Tears". Parin edellisvuoden ajan runsaasti vaihdellut kokoonpano oli vakiintunut Alan Daveyn (basso) ja Danny Thompsonin (rummut) liityttyä yhtyeeseen. Aiemmin bassoa soittanut Harvey Bainbridge siirtyi pysyvästi kosketinsoittajaksi Dave Brockin ja Huw Lloyd Langtonin vastatessa kitaroinnista.
Musiikillisesti albumi on lähellä 1980-luvun puolivälin valtavirran heavy rockia, ja muutaman aiemman studioalbumin elektroninen ja syntetisaattori-voittoinen ilmaisu on pienemmässä osassa. Elektronista puolta albumilla edustavat Bainbridgen "Shade Gate" sekä hänen ja Brockin säveltämät lyhyet siirtymät "The Demise" ja "Chaos Army". "The Pulsing Cavern" ja Elric-hahmon naisystävän mukaan nimetty "Zarozinia" ovat ambient-vaikutteisia, tunnelmallisia kappaleita. Loput kappaleet ovat enemmän heavy rock-tyylisiä. Kappale "Needle Gun" julkaistiin singlenä ja sen b-puolella oli Daveyn säveltämä instrumentaali "Arioch".
Albumin julkaisi yhtyeen arkistomateriaalia aiemmin julkaissut riippumaton Flicknife Records -yhtiö ja se nousi Britannian listalle kahdeksi viikoksi sijalle 65. Albumi sai hyviä arvosteluja Britannian musiikkilehdistössä Yhtye teki 29:n konsertin hyvän vastaanoton saaneen kiertueen loppuvuodesta 1985 Britanniassa. Hammersmith Odeonin konsertit 3. ja 4. joulukuuta kuvattiin ja nauhoitettiin videota (The Chronicle Of The Black Sword) ja livealbumia (Live Chronicles) varten. Konsertit noudattelivat albumin konseptia. Mukana oli tanssijoita ja muita tarinaan liittyviä hahmoja. Myös Michael Moorcock oli mukana vierailijana.
Holkerit
Holkerit (Somniosidae) on piikkihaikalojen lahkoon (Squaliformes) kuuluva kalaheimo.
Suvut
Heimoon kuuluu seuraavat kuusi sukua:
Oliver Lodge
thumb|upright=0.8|Oliver Lodge Oliver Joseph Lodge (12. kesäkuuta 1851 – 22. elokuuta 1940) oli englantilainen fyysikko. Lodge tutki monia fysiikan ongelmia, mutta hän on tunnettu erityisesti langattoman viestinnän tutkimuksistaan.
Lodge syntyi Penkhullissa, Staffordshiren maakunnassa. Hän opiskeli Lontoon yliopistossa, josta valmistui vuonna 1877, jatkaakseen fysiikan laitoksen professorina samaisessa laitoksessa. Vuosina 1881–1890 hän opetti myös Liverpoolin yliopistossa. 1900–1919 hän toimi Birminghamin yliopiston johtajana. Hän sai ritarin arvonimen vuonna 1902 saavutuksistaan langattoman viestinnän tutkimuksessa.
Fysiikan tutkimus
Lodge oli kiinnostunut Maxwellin sähkömagneettiseen säteilyyn liittyvistä teorioista. Hän tunsi Hertzin henkilökohtaisesti ja seurasi hänen kokeitaan. Lodge aloitti sähkömagneettisen säteilyn tutkimuksensa 1888, jolloin hän tutki lankaa pitkin etenevää jännitettä, joka synnytti parijohdon kipinäväliin kipinöitä. 1889 Lodge havaitsi, että kahden metallipallon väliin syntyi vetovoimaa, jos lähistöllä tapahtui sähköpurkaus. Periaate oli sama, kuin Branlyn kokeissa metallijauheen kanssa. Havainnon pohjalta sekä Branly että Lodge kehittivät laitetta, jolla voisi havainnoida sähkömagneettista säteilyä. Lodge antoi laitteelle nimen kohereeri ja se oli seuraavat viisitoista vuotta perustana kaikille radiokokeiluille.
Vuonna 1894 Lodge piti Oxfordissa luentoja Hertzin kokeista. Esityksessään hän siirsi morsen aakkosilla kirjoitetun sanoman radioteitse toiseen rakennukseen. Tämä oli tiettävästi ensimmäinen kerta, kun radiolla siirrettiin käytännöllistä informaatiota.
Lodge oli myös kiinnostunut kuolemanjälkeisestä elämästä. Hän kirjoitti lukuisia kirjoja aiheesta, fysiikkaan liittyvien teosten ohella.
Pyhän koulu
60.65158°N, 21.86507°W thumb|Juuri valmistunut Pyhän kansakoulu vuonna 1909. Pyhän koulu (aikaisemmin myös Pyheen koulu) on Mietoisten Valaskallion kylässä, Mynämäen kunnassa sijaitseva koulu. Pyhäntien varressa olevassa 1909 rakennetussa ja 1930 laajennetussa koulussa toimii ala-aste ja sen yhteydessä päiväkoti. Koulussa oli vuonna 2007 noin kuusikymmentä oppilasta.
Eurooppatie E4
E4 eli Eurooppatie 4 on eurooppatie, joka alkaa Torniosta tien E8 jatkeena ja päättyy Helsingborgiin Ruotsiin. Tien pituus on 1 590 kilometriä. Suomessa tie kulkee vain muutaman sadan metrin matkan Tornion kaupungissa. Tämä osuus on myös valtatietä 29. E4 on E45:n jälkeen Ruotsin toiseksi pisin tie. Ruotsissa ei ole eurooppateillä käytössä kansallista, rinnakkaista tienumerointia kuten Suomessa.
Pyhän koulu
Historia
Pyhän koulupiiri perustettiin Mietoisten kuntakokouksen aloitteesta vuonna 1905, kun kirkonkylässä sijaitseva Tavastilan koulu alkoi käydä ahtaaksi. Koulu aloitti toimintansa syksyllä vuonna 1907 Valaskallion Nikulan talosta vuokratuissa tiloissa. Kansakoulun opettajaksi valittiin Mynämäkeläinen Sanni Anttila. Varsinaisen koulurakennuksen paikasta käytyjen kiistojen vuoksi Pyhän varsinainen koulurakennus valmistui Valaskallion Vähätalon mailla sijainneelle Lintulan mäelle vasta vuonna 1909.
Eurooppatie E4
Reitti
Tornio – Haaparanta – Kalix - Luulaja – Piitime – Skellefteå – Uumaja – Örnsköldsvik – Sundsvall – Gävle – Uppsala – Tukholma – Södertälje – Nyköping – Norrköping – Jönköping – Helsingborg.
Pyhän koulu
Historia
Vuoden 1921 oppivelvollisuuslain myötä myös Pyhän koulu muuttui kuusiluokkaiseksi. Perustetun kaksiluokkainen alakansakoulun takia koulun toiseksi opettajaksi valittiin miesopettajan virkaan vuonna 1922 Kustaa Anttila. Vuotta myöhemmin perustettuun alakansakoulun opettajan virkaan valittiin puolestaan kiertokoulun opettaja Margit Salonen. Koulua laajennettiin ja korjattiin 1930-luvun alussa, mutta opettajakunta pysyi muuttumattomana sota-ajan loppuun asti. Koulun lisärakennus puolestaan valmistui 6. marraskuuta 1960.
Eurooppatie E4
Reitti
E4:llä on yhteisiä osuuksia toisten eurooppateiden kanssa Ruotsissa kolmessa kohdassa: